pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เน้นย้ำการดูแลคนไทยจากเหตุการณ์โรงงานอะลูมิเนียมระเบิดในไต้หวัน พร้อมตั้งทีมประสานงานเพื่อช่วยเหลือ
วันจันทร์ที่ 25 มีนาคม 2567
25/03/2567
โฆษกรัฐบาลเผย นายกฯ เน้นย้ําการดูแลคนไทยจากเหตุการณ์โรงงานอะลูมิเนียมระเบิดในไต้หวัน พร้อมตั้งทีมประสานงานเพื่อช่วยเหลือ
โฆษกรัฐบาลเผย นายกฯ เน้นย้ําการดูแลคนไทยจากเหตุการณ์โรงงานอะลูมิเนียมระเบิดในไต้หวัน พร้อมตั้งทีมประสานงานเพื่อช่วยเหลือ เยียวยาผู้บาดเจ็บ เสียชีวิต และได้รับผลกระทบจากเหตุการณ์นี้อย่างเต็มที่
นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง แสดงความเสียใจต่อเหตุการณ์โรงงานอะลูมิเนียมระเบิด ที่เมืองเกาสง ไต้หวัน ซึ่งมีแรงงานชาวไทยได้รับบาดเจ็บและเสียชีวิตจากเหตุการณ์ในครั้งนี้ โดยเน้นย้ําถึงการให้ความสําคัญกับการดูแลคนไทยที่ได้รับผลกระทบ และสั่งการให้ประสานงานหน่วยงานที่เกี่ยวข้อง เพื่อเข้าให้ความช่วยเหลือ และให้การเยียวยาอย่างเต็มที่
โฆษกประจําสํานักนายกรัฐมนตรี กล่าวว่า จากเหตุการณ์ระเบิดของ โรงงานผลิตแท่งอะลูมิเนียมที่เขตหูเน่ย เมืองเกาสง ไต้หวัน เมื่อวันที่ 23 มีนาคม 2567 ส่งผลให้มีแรงงานได้รับบาดเจ็บ 6 คน โดยเบื้องต้น กระทรวงสาธารณสุขได้รับรายงานว่า ในจํานวนผู้ได้รับบาดเจ็บนั้น เป็นแรงงานคนไทย 3 ราย โดย 2 รายเสียชีวิตแล้ว เป็นชาย อายุ 37 ปี ภูมิลําเนาจังหวัดมหาสารคาม และชายอายุ 46 ปี ภูมิลําเนาจังหวัดชัยภูมิ ส่วนอีก 1 ราย อาการสาหัส เป็นชายอายุ 31 ปี ภูมิลําเนากรุงเทพฯ โดยแพทย์ในพื้นที่ได้ทําการผ่าตัดช่วยชีวิต ขณะนี้อาการพ้นขีดอันตรายแล้ว
ทั้งนี้ รัฐบาลโดยกระทรวงแรงงาน ได้ประสานงานให้การดูแลในเรื่องสิทธิประโยชน์ของผู้บาดเจ็บและเสียชีวิตแล้ว โดยได้สั่งการให้อัครราชทูตที่ปรึกษา (ฝ่ายแรงงาน) สํานักงานแรงงาน ณ กรุงมะนิลา (ส่วนที่ 2) สาขาเมืองเกาสง ตรวจสอบข้อมูลของแรงงานไทยที่บาดเจ็บและเสียชีวิต เยี่ยมให้กําลังใจผู้บาดเจ็บ พร้อมประสานหน่วยงานที่เกี่ยวข้องเพื่อให้การช่วยเหลือสิทธิประโยชน์ที่พึงได้รับตามกฎหมาย และประสานงานกับบริษัทจัดหางานเพื่อแจ้งถึงสิทธิประโยชน์แก่ญาติของแรงงานที่เสียชีวิตให้ทราบต่อไป โดยแรงงานไทยที่เป็นสมาชิกกองทุนเพื่อช่วยเหลือคนหางานไปทํางานในต่างประเทศ มีสิทธิได้รับสิทธิประโยชน์เยียวยาจากกองทุน กรณีประสบปัญหาต้องเดินทางกลับประเทศไทย รายละ 15,000 บาท กรณีบาดเจ็บมีการรับรองจากแพทย์ว่าทุพพลภาพ จะได้รับการสงเคราะห์ เป็นจํานวน 30,000 บาท และกรณีเสียชีวิตในต่างประเทศ จะสงเคราะห์จํานวน 40,000 บาท และค่าใช้จ่ายในการจัดการศพในต่างประเทศเท่าที่จ่ายจริงไม่เกิน 40,000 บาท
โฆษกประจําสํานักนายกรัฐมนตรี กล่าวเพิ่มเติมว่า ในส่วนของกระทรวงสาธารณสุข ได้มอบหมายให้กองสาธารณสุขฉุกเฉินประสานกับกระทรวงการต่างประเทศ เพื่อเตรียมการหากต้องมีการให้ความช่วยเหลือทางการแพทย์ หรือการประสานส่งตัวกลับมารักษาต่อในประเทศไทย รวมถึงมอบหมายให้สํานักงานสาธารณสุขจัดทีมช่วยเหลือเยียวยาจิตใจผู้ประสบภาวะวิกฤต (Mental Health Crisis Assessment and Treatment Team: MCATT) ติดตามประเมินเยียวยาจิตใจครอบครัวและญาติของผู้เสียชีวิตอย่างต่อเนื่อง
“นายกรัฐมนตรีเสียใจต่อเหตุการณ์ที่เกิดขึ้น พร้อมได้สั่งการหน่วยงานที่เกี่ยวข้องดําเนินการให้ความช่วยเหลือ ในด้านการรักษาเยียวยาร่างกาย และจิตใจ รวมถึงสิทธิประโยชน์ที่พึงได้รับตามกฎหมาย สร้างความมั่นใจให้แรงงานไทยและครอบครัวว่าจะได้รับการช่วยเหลือเยียวยาอย่างเหมาะสม” นายชัย กล่าว
รัฐบาลไทย-ข่าวทำเนียบรัฐบาล-ดีอี ร่วมงาน "ส่งสุข ส่งรัก" ส่งมอบ "กล่องรักที่สัมผัสได้" โครงการ "reBOX" Ep.4
วันจันทร์ที่ 25 มีนาคม 2567
ดีอี ร่วมงาน "ส่งสุข ส่งรัก" ส่งมอบ "กล่องรักที่สัมผัสได้" โครงการ "reBOX" Ep.4
ดีอี ร่วมงาน "ส่งสุข ส่งรัก" ส่งมอบ "กล่องรักที่สัมผัสได้" โครงการ "reBOX" Ep.4
วันนี้ (25 มีนาคม 2567) นางอําไพ จิตรแจ่มใส ผู้ช่วยปลัดกระทรวงดิจิทัลเพื่อเศรษฐกิจและสังคม (ดีอี) ร่วมงาน "ส่งสุข ส่งรัก" ส่งมอบ "กล่องรักที่สัมผัสได้" จากแคมเปญ "reBOX" Ep.4 พร้อมเป็นตัวแทนกระทรวงฯรับประกาศเกียรติคุณ จากบริษัท ไปรษณีย์ไทย จํากัด โดยโครงการ reBOX ได้ดําเนินมาตั้งแต่ปี 2563 จนถึงปัจจุบัน สามารถส่งคืนกล่องและซองกระดาษที่ไม่ใช้แล้ว สู่กระบวนการรีไซเคิลอย่างถูกวิธี กว่า 530,000 กิโลกรัม โดยมีดร.ดนันท์ สุภัทรพันธุ์ กรรมการผู้จัดการใหญ่ บริษัท ไปรษณีย์ไทย จํากัด และคณะผู้บริหารให้การต้อนรับ ณ อาคารภาณุรังสีไปรษณียาคาร
-----------------------------
รัฐบาลไทย-ข่าวทำเนียบรัฐบาล-รมว.แรงงาน “พิพัฒน์” เผยช่วยลูกจ้างอิตาเลียนไทยคืบ ทยอยจ่ายค่าจ้างแล้วกว่า 30 ล้านบาท
วันจันทร์ที่ 25 มีนาคม 2567
25/03/2567
รมว.แรงงาน “พิพัฒน์” เผยช่วยลูกจ้างอิตาเลียนไทยคืบ ทยอยจ่ายค่าจ้างแล้วกว่า 30 ล้านบาท
นายพิพัฒน์ รัชกิจประการ รัฐมนตรีว่าการกระทรวงแรงงาน เผยความคืบหน้าในการช่วยเหลือลูกจ้างบริษัทอิตาเลียนไทยที่ถูกค้างจ่ายค่าจ้าง ล่าสุดทยอยจ่ายไปแล้วกว่า 30 ล้านบาท ลูกจ้างได้เงินแล้ว 6,626 คน ด้านนายจ้างเร่งแก้ปัญหา คาดจ่ายค่าจ้างครบ 100 % ภายในสิ้น
นายพิพัฒน์ เปิดเผยถึงความคืบหน้าล่าสุดในการช่วยเหลือลูกจ้างบริษัท อิตาเลียนไทย ดีเวล๊อปเมนต์ จํากัด (มหาชน) ว่า เมื่อวันที่ 21 มีนาคมที่ผ่านมา พนักงานตรวจแรงงาน ได้เชิญผู้แทนบริษัทฯ มาพบที่สํานักงานสวัสดิการและคุ้มครองแรงงานกรุงเทพมหานครพื้นที่ 5 เพื่อให้ข้อเท็จจริงและหารือร่วมกันถึงปัญหาการค้างจ่ายค่าจ้างโดยผมได้มอบหมายให้นายอารี ไกรนรา เลขานุการรัฐมนตรีว่าการกระทรวงแรงงาน ร่วมหารือด้วย ซึ่งจากการพูดคุยกับผู้แทนบริษัทให้ข้อเท็จจริงว่า บริษัทฯ มีลูกจ้างทั้งหมด 20,188 คน และมีโครงการก่อสร้างกระจายอยู่หลายจังหวัดทั่วประเทศไทย รวม 115 โครงการ กรณีปัญหาที่เกิดขึ้น บริษัทฯ ยอมรับว่าเกิดจากการขาดสภาพคล่องทางการเงิน ซึ่งขณะนี้อยู่ระหว่างการดําเนินการแก้ปัญหาโดยการขอสินเชื่อหรือขอกู้เงินจากสถาบันการเงินต่าง ๆ เพื่อนําเงินมาหมุนเวียนภายในบริษัทฯ โดยในปัจจุบันมีสถาบันทางการเงินเข้ามาสนับสนุนโครงการของบริษัทฯ แล้ว จํานวน 79 โครงการ ทําให้สามารถจ่ายค่าจ้างให้กับลูกจ้างได้ตามปกติ สําหรับ 36 โครงการที่เหลือรวมถึงสํานักงานแห่งใหญ่ของบริษัทฯ อยู่ระหว่างติดต่อประสานกับสถาบันการเงินเข้ามาสนับสนุน ซึ่งผู้แทนบริษัทคาดว่าจะสามารถจ่ายค่าจ้างให้กับลูกจ้างได้ตามปกติประมาณเดือนเมษายน 2567 ทั้งนี้ จากการที่ได้สั่งการให้พนักงานตรวจแรงงานทั่วประเทศลงพื้นที่ตรวจสอบไซต์ก่อสร้างในเครือบริษัทอิตาเลียนไทย พบว่า ในหลายโครงการหลายจังหวัดเริ่มทยอยจ่ายค่าจ้างค้างจ่าย โดยลูกจ้างได้รับค่าจ้างตามปกติแล้ว เป็นลูกจ้างที่มีทั้งสัญชาติไทยและแรงงานข้ามชาติ จํานวน 6,626 คน ได้แก่ ลูกจ้างในจังหวัดระยอง ปทุมธานี เชียงใหม่ นครราชสีมา และเขตพื้นที่ความรับผิดชอบของสํานักงานสวัสดิการและคุ้มครองแรงงานกรุงเทพมหานครพื้นที่ 1 และพื้นที่ 3 เป็นเงินกว่า 30 ล้านบาท
นางโสภา เกียรตินิรชา อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า กรมสวัสดิการและคุ้มครองแรงงาน ได้ดําเนินการให้ความช่วยเหลือลูกจ้างบริษัทอิตาเลียนไทย รวมไปถึงลูกจ้างรับเหมาช่วง
อย่างเต็มที่ตามอํานาจหน้าที่ โดยในหลายพื้นที่ได้มีการรับคําร้อง คร.7 และออกคําสั่งให้นายจ้างจ่ายค่าจ้างแก่ลูกจ้าง อย่างไรก็ตาม ตนได้เน้นย้ํากับพนักงานตรวจแรงงานในพื้นที่ที่ลูกจ้างยังไม่ได้รับค่าจ้างค้างจ่ายให้ติดตามสถานการณ์อย่างใกล้ชิดและเร่งรัดให้นายจ้างเร่งดําเนินการตามกรอบระยะเวลาที่ได้ตกลงไว้กับลูกจ้าง ทั้งนี้ กรมสวัสดิการ
และคุ้มครองแรงงาน มีหน้าที่ให้ความคุ้มครองแรงงานทุกคนภายใต้พระราชบัญญัติคุ้มครองแรงงาน พ.ศ. 2541
ซึ่งจากผลการดําเนินงานที่ผ่านมา ในปีงบประมาณ 2566 กสร. ได้ดําเนินการช่วยเหลือลูกจ้างในสถานประกอบกิจการทั่วประเทศให้ได้รับสิทธิประโยชน์ตามพระราชบัญญัติคุ้มครองแรงงาน พ.ศ. 2541 จํานวน 19,832 คน ลูกจ้างได้รับสิทธิประโยชน์ เป็นเงินรวม 1,912,298,148.01 บาท โดยจําแนกตามประเภทคําร้อง 5 ลําดับแรก คือ 1) ค่าจ้าง
2) ค่าชดเชยการเลิกจ้าง 3) ค่าจ้างแทนการบอกกล่าวล่วงหน้า 4) ค่าล่วงเวลา และ 5) ค่าทํางานในวันหยุด และพบว่า แรงงานสัญชาติไทยมีการยื่นคําร้อง (คร.7) มากที่สุด รองลงมาคือ แรงงานสัญชาติเมียนมา กัมพูชา และลาว ตามลําดับ
รัฐบาลไทย-ข่าวทำเนียบรัฐบาล-ปลัด พม. เผยไทยทำสมุดปกขาวเสนอมาตรการแก้วิกฤตประชากรในเวทีอาเซียน  พร้อมเป็นเจ้าภาพศูนย์อาเซียนเพื่อผู้สูงอายุและนวัตกรรม
วันจันทร์ที่ 25 มีนาคม 2567
ปลัด พม. เผยไทยทําสมุดปกขาวเสนอมาตรการแก้วิกฤตประชากรในเวทีอาเซียน  พร้อมเป็นเจ้าภาพศูนย์อาเซียนเพื่อผู้สูงอายุและนวัตกรรม
ปลัด พม. เผยไทยทําสมุดปกขาวเสนอมาตรการแก้วิกฤตประชากรในเวทีอาเซียน  พร้อมเป็นเจ้าภาพศูนย์อาเซียนเพื่อผู้สูงอายุและนวัตกรรม
วันที่ 24 มีนาคม 2567 ที่เมืองหลวงพระบาง สาธารณรัฐประชาธิปไตยประชาชนลาว นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ได้มอบหมายให้ นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) ปฏิบัติหน้าที่หัวหน้าคณะผู้แทนไทยระดับรัฐมนตรี (ASCC Minister of Thailand) เข้าร่วมการประชุมคณะมนตรีประชาคมสังคมและวัฒนธรรมอาเซียน ครั้งที่ 31 (31st ASCC Council Meeting) ภายใต้แนวคิดหลัก “การเสริมสร้างการเชื่อมต่อและความยืดหยุ่นของภูมิภาคอาเซียน (ASEAN: Enhancing Connectivity and Resilience)” ซึ่งเป็นการประชุมต่อเนื่องจากการประชุมเจ้าหน้าที่อาวุโสสําหรับคณะมนตรีประชาคมสังคมและวัฒนธรรมอาเซียน ครั้งที่ 36 (36th SOCA Meeting) จัดขึ้นโดยกระทรวงการแถลงข่าว วัฒนธรรม และท่องเที่ยว สาธารณรัฐประชาธิปไตยประชาชนลาว ในฐานะประธานอาเซียน ปี พ.ศ. 2567 ทั้งนี้ มีผู้เข้าร่วมการประชุมในระดับรัฐมนตรี ประกอบด้วย เลขาธิการอาเซียน รัฐมนตรีประชาคมสังคมและวัฒนธรรมอาเซียนจากประเทศสมาชิกอาเซียน และเจ้าหน้าที่ระดับสูงที่เกี่ยวข้อง
นายอนุกูล กล่าวว่า การประชุมคณะมนตรีประชาคมสังคมและวัฒนธรรมอาเซียน ครั้งที่ 31 มีการรายงานผลประเด็นที่เสาประชาคมสังคมและวัฒนธรรมอาเซียนให้ความสําคัญ และการรายงานผลงานในปี 2567 ภายใต้การเป็นประธานของ สปป.ลาว ต่อที่ประชุม เพื่อเตรียมส่งสถานะของเอกสารผลลัพธ์ไปยังการประชุมสุดยอดอาเซียน ครั้งที่ 44 และ 45 ทั้งนี้ ตน ในฐานะหัวหน้าคณะผู้แทนไทยระดับรัฐมนตรี ได้กล่าวแลกเปลี่ยนและขอบคุณต่อที่ประชุม โดยเน้นย้ําถึงความจําเป็นของการจัดทํามาตรการเชิงรุก กลยุทธ์ระยะกลางและระยะยาว ความร่วมมือข้ามภาคส่วนและข้ามเสา ในการรับมือกับความท้าทายที่กําลังเกิดขึ้น ใช้ประโยชน์จากโอกาสที่เกิดขึ้นใหม่ และสร้างชุมชนที่ยืดหยุ่นสําหรับผู้คนที่หลากหลายของอาเซียน โดยเฉพาะประเด็นปัญหา “วิกฤตประชากร” เนื่องจากภายในปี 2593 ประเทศสมาชิกอาเซียนทั้งหมดจะก้าวเข้าสู่สังคมผู้สูงอายุ (Aging society) สังคมผู้สูงอายุโดยสมบูรณ์ (Aged society) และสังคมผู้สูงอายุอย่างเต็มที่ (Super-aged society) ซึ่งย่อมส่งผลกระทบอย่างมากต่อแรงงาน สวัสดิการสังคม ระบบการดูแลสุขภาพ หรือผลิตภาพทางเศรษฐกิจ และอื่นๆ โดยประเทศไทยพรัอมสนับสนุนให้พัฒนาการจัดการและเตรียมพร้อมสําหรับผลกระทบของวิกฤตประชากร โดยเฉพาะอย่างยิ่งต่อประชาชนกลุ่มเปราะบาง เช่น เด็ก สตรี ผู้สูงอายุ และคนพิการ เพื่อประกันความเป็นอยู่ที่ดีของพลเมืองอาเซียนร่วมกัน
นายอนุกูล กล่าวเพิ่มเติมว่า ประเด็นดังกล่าว ตนยังได้นําเสนอความก้าวหน้าของประเทศไทย ซึ่งได้จัดทํารายงานสมุดปกขาวที่มีมาตรการครอบคลุม 5 ข้อเสนอเชิงนโยบาย สําหรับหน่วยงานภาครัฐของไทยในการจัดการกับวิกฤตประชากรดังกล่าว พร้อมลงนามในข้อตกลงอย่างเป็นทางการเพื่อเป็นเจ้าภาพศูนย์อาเซียนเพื่อผู้สูงอายุและนวัตกรรมหรือ ACAI (อาไก) ทําหน้าที่เป็นศูนย์กลางความรู้และนวัตกรรมเกี่ยวกับการสูงวัย
#ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม
#พมหนึ่งเดียว #ศรส #พม #อาเซียน
รัฐบาลไทย-ข่าวทำเนียบรัฐบาล-“กรุงไทย” เพิ่มทางเลือกให้ผู้ฝากเงินออกบัญชีเงินฝากประจำ 3 เดือน ดอกเบี้ยสูงจุใจ เงินยูโรรับดอกเบี้ย 3.25% ต่อปี และเงินปอนด์รับดอกเบี้ย 4.60 % ต่อปี ทั้งลูกค้าบุคคลและลูกค้าธุรกิจ
วันจันทร์ที่ 25 มีนาคม 2567
25/03/2567
“กรุงไทย” เพิ่มทางเลือกให้ผู้ฝากเงินออกบัญชีเงินฝากประจํา 3 เดือน ดอกเบี้ยสูงจุใจ เงินยูโรรับดอกเบี้ย 3.25% ต่อปี และเงินปอนด์รับดอกเบี้ย 4.60 % ต่อปี ทั้งลูกค้าบุคคลและลูกค้าธุรกิจ
ธ.กรุงไทยเพิ่มทางเลือกการบริหารจัดการทางการเงิน ให้กับผู้ฝากเงินสกุลต่างประเทศ ด้วยบริการบัญชีเงินฝากเงินตราต่างประเทศ (FCD) ประเภทเงินฝากประจํา ระยะเวลา 3 เดือน
ธนาคารกรุงไทย ในฐานะธนาคารพาณิชย์ชั้นนําของประเทศ เดินหน้าพัฒนาผลิตภัณฑ์และบริการเพิ่มทางเลือกการบริหารจัดการทางการเงิน ให้กับผู้ฝากเงินสกุลต่างประเทศ ด้วยบริการบัญชีเงินฝากเงินตราต่างประเทศ (FCD) ประเภทเงินฝากประจํา ระยะเวลา 3 เดือน ประกอบด้วยเงินฝากประจําสกุลเงินยูโร (EUR) รับอัตราดอกเบี้ย 3.25% ต่อปี และเงินฝากประจําสกุลเงินปอนด์สเตอร์ลิง (GBP) รับอัตราดอกเบี้ย 4.60% ต่อปี ทั้งลูกค้าบุคคลและลูกค้าธุรกิจ สําหรับลูกค้าบุคคลรับเอกสิทธิ์เพิ่ม 2 ต่อ
ต่อที่ 1 ยกระดับสถานะสมาชิกพิเศษ (Fast Track) ของ Krungthai Iconic และ Krungthai Precious+ เมื่อฝากเงินตามเงื่อนไข ดังนี้
• รับสถานะสมาชิก Krungthai Iconic และรับสิทธิ์สมัครบัตรเครดิต KTC-Krungthai Iconic เมื่อมียอดเงินฝากสะสม สกุลเงินยูโรตั้งแต่ 26,000 ยูโรขึ้นไป หรือ ยอดเงินฝากสะสมสกุลเงินปอนด์ฯ ตั้งแต่ 22,000 ปอนด์ ขึ้นไป
• รับสถานะสมาชิก Krungthai Precious+ และรับสิทธิ์สมัครบัตรเครดิต KTC-Krungthai Precious+ เมื่อมียอดเงินฝากสะสมสกุลยูโร ตั้งแต่ 130,000 ยูโรขึ้นไป หรือ มียอดเงินฝากสะสมสกุลเงินปอนด์ฯ ตั้งแต่ 110,000 ปอนด์ ขึ้นไป
ต่อที่ 2 ต่อยอดความมั่งคั่ง ด้วยผลิตภัณฑ์การลงทุนที่หลากหลาย เมื่อบัญชีเงินฝากประจํา EUR 3.25% ต่อปี หรือ GBP 4.60% ต่อปี ครบกําหนด 3 เดือน ทั้งการออมและการลงทุนครบวงจร อาทิ การลงทุนในหุ้นต่างประเทศระดับโลกผ่านตราสารแสดงสิทธิในหลักทรัพย์ต่างประเทศ (DR หรือ DRx) การลงทุนในหุ้นกู้อนุพันธ์กรุงไทย (Structured Notes) สกุลเงินบาทและสกุลดอลลาร์สหรัฐ แบบคุ้มครองเงินต้นเต็มจํานวนและบางส่วน เลือกลงทุนในทองคําออนไลน์ด้วยเงินสกุลดอลลาร์สหรัฐ ผ่านบริการ Gold Wallet ในแอปพลิเคชัน เป๋าตัง ลงทุนในกองทุนรวม Krungthai World Class Series และกองทุนเด่นจาก 7 บลจ. ชั้นนํากว่า 200 กองทุนทั่วโลกผ่าน NEXT Invest บนแอปพลิเคชัน Krungthai NEXT
ผู้สนใจสามารถฝากเงินได้หลายช่องทาง ทั้ง โอนเงินสกุลเงินยูโร หรือ ปอนด์ฯ จากต่างประเทศ เพื่อเข้าบัญชี FCD โอนเงินระหว่างบัญชี FCD ภายในธนาคาร โอนเงินจากบัญชี FCD ต่างธนาคาร ฝากด้วยธนบัตร ดราฟท์และเช็คต่างประเทศสกุลเงินยูโร และปอนด์ฯ พร้อมลงทะเบียนรับอัตราดอกเบี้ย 3.25% ต่อปี สําหรับบัญชีเงินฝากยูโร และดอกเบี้ย 4.60% ต่อปี สําหรับบัญชีเงินฝากปอนด์ฯ ตั้งแต่วันนี้จนถึง 30 มิถุนายน 2567 สอบถามข้อมูลเพิ่มเติมได้ที่ธนาคารกรุงไทย ทุกสาขา โดยลูกค้าบุคคล ติดต่อ Krungthai Contact Center โทร. 02-111-1111 และลูกค้าธุรกิจ ติดต่อ Krungthai Corporate Contact Center โทร. 02-111-9999 หรือศึกษารายละเอียดเพิ่มเติมได้ที่ https://krungthai.com/link/fcd-fixed3m-euro-pr
รัฐบาลไทย-ข่าวทำเนียบรัฐบาล-ดีอี เป็นประธานการประชุม The 5th Convergence on IMT-GT E-Commerce Platform
วันจันทร์ที่ 25 มีนาคม 2567
ดีอี เป็นประธานการประชุม The 5th Convergence on IMT-GT E-Commerce Platform
ดีอี เป็นประธานการประชุม The 5th Convergence on IMT-GT E-Commerce Platform
วันที่ 24 มีนาคม 2567 นางสาวกัลยา ชินาธิวร ที่ปรึกษาด้านต่างประเทศ กระทรวงดิจิทัลเพื่อเศรษฐกิจและสังคม (ดีอี) เป็นประธานการประชุม The 5th Convergence on IMT-GT E-Commerce Platform ในฐานะประธานคณะทํางานด้านการเปลี่ยนผ่านยุคดิจิทัล (Chair of Working Group on Digital Transformation: WGDT) ได้รายงานผลการประชุมคณะทํางาน WGDT (ซึ่งจัดขึ้นเมื่อวันที่ 23 กุมภาพันธ์ 2567 ในรูปแบบการประชุมทางไกล) ต่อเจ้าหน้าที่อาวุโส (Senior Official: SOM) ในการประชุมเต็มคณะ การวางแผนยุทธศาสตร์ (Strategic Planning Meeting) แผนงาน IMT - GT ครั้งที่ 17 ที่ประชุมได้รับทราบผลการดําเนินโครงการที่อยู่ระหว่างการดําเนินการและการพัฒนาโครงการใหม่ ๆ ที่สามารถดึงดูดให้ผู้ประกอบการและภาคเอกชนเข้ามามีส่วนร่วม พร้อมทั้งหารือเกี่ยวกับปัญหาอุปสรรคในแต่ละโครงการและแนวทางในการแก้ไข สถานะปัจจุบันของโครงการที่ดําเนินการภายใต้แผน Implementation Blueprint (IB) 2022 - 2026 และแผนการดําเนินงานของคณะทํางานสาขาต่าง ๆ สําหรับปี 2024 – 2025 ณ โรงแรม JHL Solitaire จังหวัดทังเกอรัง จาร์กาตาตอนใต้ ประเทศอินโดนีเซีย
โดยประชุมครั้งนี้เป็นการประชุมย่อยของการประชุมวางแผนยุทธศาสตร์ (Strategic Planning Meeting) แผนงาน IMT - GT ครั้งที่ 17 ประเทศอินโดนีเซียเป็นเจ้าภาพจัดขึ้นระหว่างวันที่ 24 - 25 มีนาคม 2567 ซึ่งในที่ประชุมได้รับทราบการนําเสนอ X-space Platform จากสภาธุรกิจ (Joint Business Council: JBC) ของประเทศมาเลเซีย เป็นแพลตฟอร์มที่พัฒนาจากภาคเอกชนในมาเลเซีย และจะพัฒนาไปสู่ IMT-GT Mall ซึ่งเป็นโครงการความร่วมมือระหว่างไทย มาเลเซีย และอินโดนีเซีย ภายใต้แผนยุทธศาสตร์ความร่วมมือด้านเทคโนโลยีสารสนเทศและการสื่อสารในอนุภูมิภาค หรือ Implement Blueprint (IB) 2022 – 2026 ในการเพิ่มมูลค่าการค้าข้ามพรมแดนที่สนับสนุนโดยการใช้เทคโนโลยีดิจิทัล และเสริมสร้างขีดความสามารถทางการแข่งขันผ่านเทคโนโลยี 4IR นอกจากนี้ โครงการนี้ยังเป็นโครงการความร่วมมือระหว่างสาขาความร่วมมือต่าง ๆ ที่เกี่ยวข้องจากทั้งภาครัฐและเอกชนเพื่อพัฒนาเศรษฐกิจของอนุภูมิภาค ทั้งนี้ ที่ประชุมได้มีข้อเสนอแนะให้มีการหารือระหว่าง JBC และคณะทํางานด้านเทคนิคของโครงการ IMT-GT E-Commerce Platform เพื่อพิจารณาการจัดทํา Business Model กฎและระเบียบเกี่ยวกับ Cross-Border E-commerce ที่จะนํามาใช้กับแพลตฟอร์มดังกล่าว โดยจะต้องหารือร่วมกับคณะทํางานด้านการอํานวยความสะดวกด้านการค้าและการลงทุน (Working Group on Trade and Investment Facilitation: WGTI) และคณะทํางานอื่น ๆ ที่เกี่ยวข้องอย่างใกล้ชิด เพื่อให้สามารถดําเนินงานได้ตามแผนงานและวัตถุประสงค์ของโครงการ
-------------------------------
รัฐบาลไทย-ข่าวทำเนียบรัฐบาล-กรมศุลกากรจับพิรุธชายชาวไนจีเรีย พบกลืนโคคาอีนถึง 69 ก้อน มูลค่ากว่า 4.17 ล้านบาท
วันจันทร์ที่ 25 มีนาคม 2567
25/03/2567
กรมศุลกากรจับพิรุธชายชาวไนจีเรีย พบกลืนโคคาอีนถึง 69 ก้อน มูลค่ากว่า 4.17 ล้านบาท
กรมศุลกากรตรวจพบผู้โดยสารชายสัญชาติไนจีเรีย เดินทางมาจากเมืองโดฮา รัฐกาตาร์ ปลายทางท่าอากาศยานสุวรรณภูมิ แสดงอาการพิรุธ จึงส่งตัวตรวจสอบตามระบบ ผลปรากฎว่า พบยาเสพติดให้โทษประเภท 2 (โคคาอีน) ซุกซ่อนอยู่ภายในร่างกายโดยวิธีการกลืน
วันนี้ (25 มีนาคม 2567) นายพันธ์ทอง ลอยกุลนันท์ ที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า ตามที่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีนโยบายเดินหน้าปราบปรามยาเสพติดทั้งการผลิต การนําเข้า การส่งออก การนําผ่าน และการลักลอบจําหน่าย โดยสั่งการให้ทุกหน่วยงานที่เกี่ยวข้องบูรณาการการทํางานร่วมกันเพื่อปราบปรามยาเสพติดให้หมดไปจากประเทศ นายธีรัชย์ อัตนวานิช อธิบดีกรมศุลกากร จึงกําชับให้เจ้าหน้าที่เพิ่มความเข้มงวดในการเฝ้าระวังการลักลอบนําเข้าและส่งออกยาเสพติดทุกช่องทาง
โดยกรมศุลกากร สนธิกําลังกับหน่วยสกัดกั้นยาเสพติดทางท่าอากาศยานนานาชาติ (Airport Interdiction Task Force: AITF) ประกอบด้วย สํานักงานคณะกรรมการป้องกันและปราบปรามยาเสพติด (ป.ป.ส.) กองบัญชาการตํารวจปราบปรามยาเสพติด ศูนย์รักษาความปลอดภัย กองบัญชาการกองทัพไทย เฝ้าระวังและติดตามการกระทําผิดดังกล่าวอย่างเข้มงวด ล่าสุด เมื่อวันที่ 23 มีนาคม 2567 เจ้าหน้าที่กองสืบสวนและปราบปราม ร่วมกับเจ้าหน้าที่ศุลกากรสํานักงานศุลกากรตรวจของผู้โดยสารท่าอากาศยานสุวรรณภูมิ ได้ตรวจพบบัญชีรายชื่อผู้โดยสารชายที่มีความเสี่ยงว่าจะกระทําความผิด สัญชาติไนจีเรีย เดินทางมาจากเมืองโดฮา (DOHA) รัฐกาตาร์ (QATAR) ปลายทางท่าอากาศยานสุวรรณภูมิ ประเทศไทย ซึ่งผู้ต้องสงสัยแสดงอาการพิรุธ จึงส่งตัวเข้าตรวจสอบตามระบบ ผลปรากฎว่า พบยาเสพติดให้โทษประเภท 2 (โคคาอีน) ซุกซ่อนอยู่ภายในร่างกายโดยวิธีการกลืน น้ําหนักรวมสิ่งห่อหุ้ม 1,390 กรัม มูลค่า 4,170,000 บาท เจ้าหน้าที่ชุดจับกุม จึงทําบันทึกจับกุมและนําตัวส่งพนักงานสอบสวนสถานีตํารวจภูธรท่าอากาศยานสุวรรณภูมิเพื่อดําเนินคดีต่อไป
โฆษกกรมศุลกากร กล่าวต่ออีกว่า กรณีดังกล่าว เป็นความผิดตามมาตรา 242 244 และมาตรา 252 ประกอบมาตรา 166 และมาตรา 167 แห่งพระราชบัญญัติศุลกากร พ.ศ. 2560 และประมวลกฎหมายยาเสพติด โดยในปีงบประมาณ 2567 (1 ตุลาคม 2566 – 25 มีนาคม 2567) กรมศุลกากรมีสถิติการจับกุมยาเสพติดทั้งสิ้น 74 ราย มูลค่ารวมกว่า 412.86 ล้านบาท
รัฐบาลไทย-ข่าวทำเนียบรัฐบาล-กรมบัญชีกลางย้ำ ผู้ใช้สิทธิสวัสดิการแห่งรัฐผ่านแอปฯ ถุงเงิน ต้องสแกนใบหน้า เพื่อป้องกันการสวมสิทธิ
วันจันทร์ที่ 25 มีนาคม 2567
25/03/2567
กรมบัญชีกลางย้ํา ผู้ใช้สิทธิสวัสดิการแห่งรัฐผ่านแอปฯ ถุงเงิน ต้องสแกนใบหน้า เพื่อป้องกันการสวมสิทธิ
เพื่อป้องกันแก่ผู้มีสิทธิไม่ให้ถูกผู้อื่นนําวงเงินสิทธิสวัสดิการแห่งรัฐไปใช้โดยผู้มีสิทธิไม่ยินยอม ผู้มีสิทธิจะต้องใช้บัตรประจําตัวประชาชนและรหัสคู่บัตร 6 หลัก พร้อมทั้งสแกนใบหน้าสําหรับยืนยันชําระเงินให้มีความปลอดภัยมากขึ้น เริ่มใช้งานตั้งแต่ 11 มี.ค.67
นางสาวทิวาพร ผาสุข รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า เพื่อเป็นการป้องกันให้แก่ผู้มีสิทธิไม่ให้ถูกผู้อื่นนําวงเงินสิทธิสวัสดิการแห่งรัฐไปใช้โดยผู้มีสิทธิไม่ยินยอม กรมบัญชีกลางได้ให้ บมจ.ธนาคารกรุงไทย พัฒนาแอปพลิเคชันถุงเงินที่รับชําระค่าสินค้าหรือบริการด้วยวงเงินสิทธิสวัสดิการแห่งรัฐ โดยผู้มีสิทธิจะต้องใช้บัตรประจําตัวประชาชนและรหัสคู่บัตร (PIN Code) 6 หลัก พร้อมทั้งสแกนใบหน้าสําหรับการยืนยันการชําระเงิน เพื่อให้มีความปลอดภัยเพิ่มมากขึ้น ซึ่งได้เริ่มใช้งานตั้งแต่วันที่ 11 มีนาคม 2567 โดยยกเว้นกลุ่มผู้พิการ ผู้ป่วยติดเตียง หรือผู้สูงอายุ ที่มอบอํานาจให้ดําเนินการแทน และกลุ่มผู้ที่สแกนใบหน้าไม่ผ่านตั้งแต่ขั้นตอนยืนยันตัวตน (e-KYC) ไม่ต้องทําการสแกนหน้าในการยืนยันการชําระเงิน อย่างไรก็ดี กลุ่มผู้พิการ ผู้ป่วยติดเตียง หรือผู้สูงอายุที่ไม่สามารถไปใช้สิทธิได้ด้วยตนเอง และได้ทําการยืนยันตัวตน (e-KYC) ด้วยตนเองไปแล้ว หากไม่สะดวกเดินทางไปใช้สิทธิที่ร้านค้าด้วยตนเอง สามารถมอบอํานาจให้ผู้ดูแลกรอกแบบฟอร์มหนังสือมอบอํานาจสําหรับผู้พิการ ผู้ป่วยติดเตียง หรือผู้สูงอายุที่ไม่สามารถเดินทางมาลงทะเบียนได้ด้วยตนเอง และนําเอกสารไปดําเนินการที่สาขา บมจ. ธนาคารกรุงไทย
“จากรายงานข่าวเมื่อวันที่ 23 มีนาคม 2567 แจ้งว่าผู้มีสิทธิไปใช้สิทธิซื้อสินค้าร้านธงฟ้าที่รับชําระค่าสินค้าด้วยแอปพลิเคชันถุงเงินที่ จ.ชัยนาท เมื่อเลือกซื้อสินค้าแล้วในขั้นตอนการชําระค่าสินค้าจะต้องใช้บัตรประจําตัวประชาชน และรหัสคู่บัตร 6 หลัก พร้อมทั้งสแกนใบหน้า แต่สแกนใบหน้าไม่ผ่านทําให้ต้องคืนสินค้า จากการตรวจสอบพบว่าในวันเดียวกันนั้นผู้มีสิทธิรายดังกล่าวได้ใช้สิทธิซื้อสินค้าเรียบร้อยแล้ว ส่วนสาเหตุที่สแกนใบหน้าไม่ผ่าน เนื่องจากแสงสว่างมากเกินไป” โฆษกกรมบัญชีกลาง กล่าว
โฆษกกรมบัญชีกลาง กล่าวเพิ่มเติมว่า เพื่อป้องกันปัญหาที่ไม่สามารถสแกนใบหน้าผู้มีสิทธิได้ ให้ร้านค้าหรือผู้ประกอบการดําเนินการ ดังนี้
1. ให้ผู้มีสิทธิยืนในตําแหน่งของร้านค้าที่มีแสงสว่างเหมาะสม ไม่ยืนย้อนแสง ไม่มีเงาตกกระทบบนใบหน้า
2. ให้ผู้มีสิทธิถอดแว่นตก หมวก และหน้ากากอนามัย (ถ้ามี) ออก เก็บผมไว้หลังใบหูขณะทํารายการ
3. ให้ใบหน้าผู้มีสิทธิอยู่ในกรอบ พร้อมมองตรง ไม่เอียงศีรษะ ไม่ขยับหน้าไปมาขณะถ่ายรูปสแกนใบหน้า
ทั้งนี้ สิทธิสวัสดิการแห่งรัฐเป็นสิทธิเฉพาะตัวของผู้มีสิทธิซึ่งมีชื่อระบุบนหน้าบัตรเท่านั้น ผู้มีสิทธิจะต้องเก็บและรักษาบัตรประจําตัวประชาชนและรหัสคู่บัตร (PIN Code) 6 หลัก ไว้ในที่ปลอดภัย เพื่อประโยชน์ในการรับความช่วยเหลือผ่านบัตรประจําตัวประชาชน โดยร้านธงฟ้า ร้านค้าก๊าซหุงต้ม และผู้ประกอบการขนส่งสาธารณะ จะต้องตรวจสอบรูปหน้าบนบัตรประจําตัวประชาชนทุกครั้งก่อนใช้สิทธิ หากตรวจสอบแล้วพบว่าร้านค้าและผู้ประกอบการขนส่งสาธารณะไม่ปฏิบัติตาม จะถูกเพิกถอนการเข้าร่วมโครงการลงทะเบียนเพื่อสวัสดิการแห่งรัฐ กรณีมีข้อสงสัยสามารถสอบถามเพิ่มเติมได้ที่ Call Center บัตรสวัสดิการแห่งรัฐ หมายเลขโทรศัพท์ 0 2109 2345 และ Call Center กรมบัญชีกลาง 0 2270 6400 ในวันเวลาทําการ
รัฐบาลไทย-ข่าวทำเนียบรัฐบาล-ดีอี ร่วมแสดงความยินดีในโอกาศวันสถาปนากระทรวงยุติธรรม ครบรอบ 133 ปี
วันจันทร์ที่ 25 มีนาคม 2567
ดีอี ร่วมแสดงความยินดีในโอกาศวันสถาปนากระทรวงยุติธรรม ครบรอบ 133 ปี
ดีอี ร่วมแสดงความยินดีในโอกาศวันสถาปนากระทรวงยุติธรรม ครบรอบ 133 ปี
วันนี้ (25 มีนาคม 2567) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) พร้อมด้วยนายณัฐพล ณัฏฐสมบูรณ์ รองปลัดกระทรวงดิจิทัลฯ และคณะผู้บริหารกระทรวงฯ ร่วมเป็นเกียรติเนื่องในโอกาสวันสถาปนากระทรวงยุติธรรม ครบรอบ133 ปี โดยมีคณะผู้บริหารกระทรวงยุติธรรมให้การต้อนรับ ณ กระทรวงยุติธรรม
----------------------------
รัฐบาลไทย-ข่าวทำเนียบรัฐบาล-รมว.กห. ให้การต้อนรับ รมว.กห.สาธารณรัฐเช็ก ในโอกาสเดินทางเยือนไทยอย่างเป็นทางการในฐานะแขกของ กห. และลงนาม MOU ว่าด้วยความร่วมมือด้านเทคนิคทางทหาร
วันจันทร์ที่ 25 มีนาคม 2567
รมว.กห. ให้การต้อนรับ รมว.กห.สาธารณรัฐเช็ก ในโอกาสเดินทางเยือนไทยอย่างเป็นทางการในฐานะแขกของ กห. และลงนาม MOU ว่าด้วยความร่วมมือด้านเทคนิคทางทหาร
วันนี้ (25 มีนาคม 2567) นายสุทิน คลังแสง รมว.กห. ให้การต้อนรับ นางสาว Jana Cemochova (ยานา เซร์โนโควา) รมว.กห.สาธารณรัฐเช็ก (เช็ก) ที่ได้เดินทางเยือนไทยอย่างเป็นทางการในฐานะแขกของ กห. โดยมีการกระทําพิธีตรวจแถวกองทหารเกียรติยศผสมสามเหล่าทัพ
และเข้าเยี่ยมคํานับเพื่อหารือร่วมกัน ซึ่ง รมว.กห. ได้กล่าวชื่นชมความสัมพันธ์อันดีและราบรื่นระหว่างไทย - เช็ก ครบรอบ 50 ปี ของการสถาปนาความสัมพันธ์ทางการทูต เมื่อ 15 มี.ค.67 (สถาปนาความสัมพันธ์ทางการทูต เมื่อ 5 มี.ค.17 (ค.ศ.1974) รวมทั้งแลกเปลี่ยนความคิดเห็นในประเด็นต่างๆ โดยเฉพาะมิติด้านการทหารเพื่อพัฒนาความร่วมมือระหว่างกันให้มีพลวัตยิ่งขึ้นต่อไป อาทิ การดําเนินการตาม MOU เกี่ยวกับกลุ่มผู้ใช้ บ.Gripen การพัฒนาขีดความสามารถด้านไซเบอร์ และด้านอุตสาหกรรมป้องกันประเทศ
ในการนี้ รมว.กห.เช็ก ได้กล่าวขอบคุณ รมว.กห. และ กห.ของไทย ที่ให้การต้อนรับตนเองและคณะเป็นอย่างดี โดยมีความประทับใจในอัธยาศัยไมตรีที่ดีของคนไทยและยินดีที่จะเพิ่มพูนความร่วมมือกับกองทัพไทยทั้ง ทบ., ทอ. และ สทป. สําหรับการลงนาม MOU ในวันนี้ ก็จะทําให้ทั้งสองประเทศมีความร่วมมือระหว่างกันเพิ่มมากขึ้น อีกทั้งให้ความสนใจในด้านไซเบอร์ที่จะพัฒนาร่วมกัน สําหรับในส่วนของด้านอุตสาหกรรมป้องกันประเทศนั้นก็มีความประสงค์ที่จะดําเนินการในรูปแบบรัฐบาลต่อรัฐบาล ทั้งนี้ ยังได้เชิญชวนให้ กห. เดินทางไปเยี่ยมชมบริษัท TATA ที่ผลิตรถบรรทุกทหาร และบริษัท COLT ที่ผลิตปืนอีกด้วย
หลังจากนั้น ณ ห้องสุรศักดิ์มนตรี นายสุทิน คลังแสง รมว.กห. และ นางสาว Jana Cemochova (ยานา เซร์โนโควา) รมว.กห.สาธารณรัฐเช็ก ได้ลงนามร่วมกันในบันทึกความเข้าใจระหว่าง กห. - กห.เช็ก ว่าด้วยความร่วมมือด้านเทคนิคทางทหาร (Memorandum of Understanding between the Ministry of Defence of the Kingdom of Thailand and the Ministry of Defence of the Czech Republic on Military and Military-Technical Cooperation) โดยไม่มีระยะเวลาสิ้นสุดการมีผลบังคับใช้ ซึ่งบันทึกความเข้าใจฯ ดังกล่าว จะครอบคลุมถึงความร่วมมือในด้านสําคัญต่างๆ อาทิ นโยบายการป้องกันประเทศและความมั่นคง การปฏิบัติการเพื่อรักษาสันติภาพและมนุษยธรรม อุตสาหกรรมป้องกันประเทศ การวิจัยเทคโนโลยี ประวัติศาสตร์ทหาร การฝึกศึกษา และกิจกรรมอื่นๆ ที่ทั้งสองฝ่ายเห็นชอบร่วมกัน
รัฐบาลไทย-ข่าวทำเนียบรัฐบาล-รัฐบาลเผยความคืบหน้าในการช่วยเหลือลูกจ้าง บ.อิตาเลียนไทยที่ถูกค้างจ่ายค่าจ้าง ลูกจ้างได้เงินแล้ว 6,626 คน คาดจ่ายค่าจ้างครบ 100 % ภายในสิ้นเดือนเมษายนนี้
วันจันทร์ที่ 25 มีนาคม 2567
25/03/2567
รัฐบาลเผยความคืบหน้าในการช่วยเหลือลูกจ้าง บ.อิตาเลียนไทยที่ถูกค้างจ่ายค่าจ้าง ลูกจ้างได้เงินแล้ว 6,626 คน คาดจ่ายค่าจ้างครบ 100 % ภายในสิ้นเดือนเมษายนนี้
รัฐบาลเผยความคืบหน้าในการช่วยเหลือลูกจ้าง บ.อิตาเลียนไทยที่ถูกค้างจ่ายค่าจ้าง ลูกจ้างได้เงินแล้ว 6,626 คน คาดจ่ายค่าจ้างครบ 100 % ภายในสิ้นเดือนเมษายนนี้
วันที่ 25 มีนาคม 2567 นายคารม พลพรกลาง รองโฆษกประจําสํานักนายกรัฐมนตรีเปิดเผยถึงความคืบหน้าการช่วยเหลือลูกจ้างบริษัท อิตาเลียนไทย ดีเวล๊อปเมนต์ จํากัด (มหาชน) ว่า กระทรวงแรงงาน ได้เชิญผู้แทนบริษัทฯ มาให้ข้อเท็จจริงและหารือร่วมกันถึงปัญหาการค้างจ่ายค่าจ้าง ซึ่งจากการหารือพูดคุยกับผู้แทนบริษัทให้ข้อเท็จจริงว่า บริษัทฯ มีลูกจ้างทั้งหมด 20,188 คน และมีโครงการก่อสร้างกระจายอยู่หลายจังหวัดทั่วประเทศไทย รวม 115 โครงการ
นายคารมฯ กล่าวว่า บริษัทฯ ยอมรับว่าเกิดจากการขาดสภาพคล่องทางการเงิน ซึ่งขณะนี้อยู่ระหว่างการดําเนินการแก้ปัญหาโดยการขอสินเชื่อหรือขอกู้เงินจากสถาบันการเงินต่าง ๆ เพื่อนําเงินมาหมุนเวียนภายในบริษัทฯ โดยในปัจจุบันมีสถาบันทางการเงินเข้ามาสนับสนุนโครงการของบริษัทฯ แล้ว จํานวน 79 โครงการ ทําให้สามารถจ่ายค่าจ้างให้กับลูกจ้างได้ตามปกติ สําหรับ 36 โครงการที่เหลือรวมถึงสํานักงานแห่งใหญ่ของบริษัทฯ อยู่ระหว่างติดต่อประสานกับสถาบันการเงินเข้ามาสนับสนุน ซึ่งผู้แทนบริษัทคาดว่าจะสามารถจ่ายค่าจ้างให้กับลูกจ้างได้ตามปกติประมาณเดือนเมษายน 2567 ทั้งนี้ จากการที่ได้สั่งการให้พนักงานตรวจแรงงานทั่วประเทศลงพื้นที่ตรวจสอบไซต์ก่อสร้างในเครือบริษัทอิตาเลียนไทย พบว่า ในหลายโครงการหลายจังหวัดเริ่มทยอยจ่ายค่าจ้างค้างจ่าย โดยลูกจ้างได้รับค่าจ้างตามปกติแล้ว เป็นลูกจ้างที่มีทั้งสัญชาติไทยและแรงงานข้ามชาติ จํานวน 6,626 คน ได้แก่ ลูกจ้างในจังหวัดระยอง ปทุมธานี เชียงใหม่ นครราชสีมา และเขตพื้นที่ความรับผิดชอบของสํานักงานสวัสดิการและคุ้มครองแรงงานกรุงเทพมหานครพื้นที่ 1 และพื้นที่ 3 เป็นเงินกว่า 30 ล้านบาท
“รัฐบาล โดยกรมสวัสดิการและคุ้มครองแรงงาน กระทรวงแรงงานได้ดําเนินการให้ความช่วยเหลือลูกจ้างบริษัทอิตาเลียนไทย รวมไปถึงลูกจ้างรับเหมาช่วงอย่างเต็มที่ตามอํานาจหน้าที่ โดยในหลายพื้นที่ได้มีการรับคําร้อง คร.7 และออกคําสั่งให้นายจ้างจ่ายค่าจ้างแก่ลูกจ้าง ทั้งนี้ ในปีงบประมาณ 2566 ได้ดําเนินการช่วยเหลือลูกจ้างในสถานประกอบกิจการทั่วประเทศให้ได้รับสิทธิประโยชน์ตามพระราชบัญญัติคุ้มครองแรงงาน พ.ศ. 2541 จํานวน 19,832 คน ลูกจ้างได้รับสิทธิประโยชน์ เป็นเงินรวม 1,912,298,148.01 บาท โดยจําแนกตามประเภทคําร้อง 5 ลําดับแรก คือ 1) ค่าจ้าง 2) ค่าชดเชยการเลิกจ้าง 3) ค่าจ้างแทนการบอกกล่าวล่วงหน้า 4) ค่าล่วงเวลา และ 5) ค่าทํางานในวันหยุด และพบว่า แรงงานสัญชาติไทยมีการยื่นคําร้อง (คร.7) มากที่สุด รองลงมาคือ แรงงานสัญชาติเมียนมา กัมพูชา และลาว ตามลําดับ“ นายคารม กล่าว
รัฐบาลไทย-ข่าวทำเนียบรัฐบาล-DAD ศึกษาปั้น “พลังงานสะอาด” เพิ่มทางเลือกป้อนศูนย์ราชการฯ
วันจันทร์ที่ 25 มีนาคม 2567
25/03/2567
DAD ศึกษาปั้น “พลังงานสะอาด” เพิ่มทางเลือกป้อนศูนย์ราชการฯ
DAD เตรียมศึกษาความเป็นไปได้ในการใช้ “ก๊าซไฮโดรเจน” ผลิตกระแสไฟฟ้าป้อนศูนย์ราชการเฉลิมพระเกียรติฯ แจ้งวัฒนะ ขยายผลจากพลังงานแสงอาทิตย์ หวังความคุ้มค่าในระยะยาว และเป็นต้นแบบสร้างทางเลือกให้หน่วยงานรัฐอื่นๆ ตอบโจทย์เมืองสีเขียว และการพัฒนาที่ยั่งยืน
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด หรือ DAD Asset Development เปิดเผยว่า DAD ได้เตรียมศึกษาความเป็นไปได้พลังงานทางเลือกเพิ่มเติม เพื่อมาใช้ผลิตกระแสไฟฟ้าใช้ภายในศูนย์ราชการเฉลิมพระเกียรติฯ แจ้งวัฒนะ จากปัจจุบันที่ใช้พลังงานแสงอาทิตย์จากแผงโซล่าเซลล์ โดยเบื้องต้นสนใจพลังงานจากก๊าซไฮโดรเจนเป็นเชื้อเพลิงทางเลือกที่เป็นพลังงานสะอาด เพื่อนํามาผลิตกระแสไฟฟ้า
ล่าสุดอยู่ระหว่างดําเนินการจ้างที่ปรึกษาเพื่อออกแบบรายละเอียดเชิงลึกและวางแผนงาน โดยคิดตั้งแต่การออกแบบโครงสร้าง งานสถาปัตยกรรม และงานระบบ เช่น การวางท่อ และการออกแบบห้องหรืออาคารสําหรับผลิตพลังงาน ที่สําคัญคือต้องคํานึงถึงความปลอดภัยสูงสุด และตอบโจทย์การประหยัดค่าใช้จ่ายในระยะยาว ส่วนพลังงานที่ได้มาจะนําไปแปลงเป็นกระแสไฟฟ้าสําหรับใช้ภายในอาคาร โดยเบื้องต้นจะเริ่มที่อาคารธนพิพัฒน์ซึ่งเป็นที่ตั้งสํานักงานใหญ่ของ DAD ซึ่งมีความพร้อมในหลายด้านและมีศักยภาพสูงในการดําเนินงาน เพื่อพัฒนาให้เป็นอาคารต้นแบบอาคารพลังงานเป็นศูนย์ Net Zero building ตามแผนยุทธศาสตร์ DAD ระยะ 5 ปี ในด้านการส่งเสริมบริหารจัดการอาคารด้วย BCG Model
จากการศึกษาเบื้องต้นทางด้านกระบวนการผลิตพลังงานไฟฟ้าจากก๊าซไฮโดรเจน ได้เลือกเทคโนโลยีกระบวนการแยกไฮโดรเจนออกจากน้ําด้วยพลังงานหมุนเวียน โดยใช้พลังงานที่ผลิตมาจากแผงเซลล์แสงอาทิตย์จากชั้นดาดฟ้าของอาคาร ซึ่งเหลือจากการผลิตพลังงานไฟฟ้าที่ใช้ภายในโครงการในช่วงกลางวันมาผ่านกระบวนการผลิตและกักเก็บเป็นก๊าซไฮโดรเจน สําหรับใช้เป็นเชื้อเพลิงหลักในการผลิตไฟฟ้าผ่านเซลล์เชื้อเพลิง และมีระบบกักเก็บพลังงานในแบตเตอรี่ เพื่อเป็นพลังงานสํารองไว้ใช้ในเวลากลางคืนหรือตามความต้องการในแต่ละช่วงเวลา ซึ่งพบว่ามีความเป็นไปได้สูงที่จะดําเนินงาน จึงได้มีการออกแบบลงไปในรายละเอียดเชิงลึกอีกครั้ง หากผลการศึกษาเชื่อมั่นได้ก็จะเริ่มดําเนินการ เพื่อให้แล้วเสร็จภายในปี 2570 คาดว่าจะใช้งบประมาณดําเนินการรวมกว่า 10 ล้านบาทในระยะ 4 ปี แต่จะเกิดความคุ้มค่าในระยะยาวอย่างยั่งยืน
“DAD เป็นหน่วยงานของรัฐ ที่ต้องกล้าริเริ่มลงทุนเพื่อคิดค้นนวัตกรรมใหม่ๆ เพื่อใช้ในการบริหารจัดการพัฒนาโครงการที่ช่วยอนุรักษ์พลังงานและสิ่งแวดล้อมอย่างยั่งยืน รวมถึงเป็นต้นแบบให้แก่หน่วยงานรัฐด้วยกัน และยังสามารถสร้างกระแสให้เกิดการลงทุนในด้านพลังงานทางเลือก ให้กับหน่วยงานอื่นๆ อีกด้วย โดยมุ่งเป้าหมายไปที่การลงทุนเพื่อความคุ้มค่าที่จะเกิดขึ้นในระยะยาว และสอดรับกับเป้าหมายการพัฒนาที่ยั่งยืน (Sustainable Development Goals) หรือ SDGs ของสหประชาชาติ”
หากการดําเนินงานปรับปรุงอาคารธนพิพัฒน์ให้เป็นอาคารที่มีการใช้พลังงานเป็นศูนย์ได้แล้ว จากนั้น จะนําไปสู่การขยายผลพัฒนาไปใช้กับอาคารอื่นๆ ในศูนย์ราชการเฉลิมพระเกียรติฯ และขยายผลไปถึงงานพัฒนาโครงการก่อสร้างอาคารอื่นในอนาคตของ DAD เพื่อสร้างทางเลือกในการออกแบบและก่อสร้างอาคาร และเพื่อตอบรับนโยบายการลดก๊าซเรือนกระจกของประเทศให้กับหน่วยงานของรัฐอื่นๆ ต่อไป
รัฐบาลไทย-ข่าวทำเนียบรัฐบาล-(วันเสาร์ที่ ๒๓ มีนาคม ๒๕๖๗) เวลา ๑๘.๑๙ น. พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ทรงฉลองพระองค์ชุดทรงจักรยาน เสด็จพระราชดำเนินไปยังลู่ปั่นจักรยาน
วันจันทร์ที่ 25 มีนาคม 2567
(วันเสาร์ที่ ๒๓ มีนาคม ๒๕๖๗) เวลา ๑๘.๑๙ น. พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ทรงฉลองพระองค์ชุดทรงจักรยาน เสด็จพระราชดําเนินไปยังลู่ปั่นจักรยาน
ที่สนามจักรยาน "สราญจิตมงคลสุข" ณ บริเวณโครงการพัฒนาบึงสีไฟเฉลิมพระเกียรติ อําเภอเมืองพิจิตร จังหวัดพิจิตร
ทรงบีบแตรสัญญาณปล่อยจักรยานในสนามจักรยานเป็นปฐมฤกษ์ แล้วทรงจักรยานร่วมกับคณะกรรมการโครงการพัฒนาบึงสีไฟเฉลิมพระเกียรติ ฯ ข้าราชการและประชาชนจังหวัดพิจิตร รวมถึงจังหวัดใกล้เคียง ด้วยระยะทาง ๑ รอบสนาม หรือ ๑๐.๒๘ กิโลเมตร
เสร็จแล้ว เสด็จพระราชดําเนินไปยังพลับพลาพิธี พระราชทานพระบรมราชวโรกาสให้ นายกสมาคมกีฬาจักรยานแห่งประเทศไทย ในพระบรมราชูปถัมภ์ กราบบังคมทูลรายงาน และขอพระราชทานกราบบังคมทูลเชิญ สมเด็จพระนางเจ้า ฯ พระบรมราชินี เสด็จพระราชดําเนินไปทรงจักรยานบีเอ็มเอ็กซ์ (BMX)
ในโอกาสนี้ พระบาทสมเด็จพระเจ้าอยู่หัว ทอดพระเนตรสมเด็จพระนางเจ้า ฯ พระบรมราชินี ทรงจักรยานบีเอ็มเอ็กซ์ ด้วยความสนพระราชหฤทัย
ที่มา เพจพระลาน
รัฐบาลไทย-ข่าวทำเนียบรัฐบาล-“สมศักดิ์” เผย ยกเลิกประกาศ-คำสั่ง คสช. คืบหน้าแล้ว ล็อตแรกนำร่อง 20 ฉบับ จ่อชงคณะรัฐมนตรี เคาะ เม.ย.นี้ ย้ำ หากหน่วยงานมีความเห็นให้ยกเลิกเพิ่ม ก็จะตามไปในล็อตสอง
วันจันทร์ที่ 25 มีนาคม 2567
25/03/2567
“สมศักดิ์” เผย ยกเลิกประกาศ-คําสั่ง คสช. คืบหน้าแล้ว ล็อตแรกนําร่อง 20 ฉบับ จ่อชงคณะรัฐมนตรี เคาะ เม.ย.นี้ ย้ํา หากหน่วยงานมีความเห็นให้ยกเลิกเพิ่ม ก็จะตามไปในล็อตสอง
“สมศักดิ์” เผย ยกเลิกประกาศ-คําสั่ง คสช. คืบหน้าแล้ว ล็อตแรกนําร่อง 20 ฉบับ จ่อชงคณะรัฐมนตรี เคาะ เม.ย.นี้ ย้ํา หากหน่วยงานมีความเห็นให้ยกเลิกเพิ่ม ก็จะตามไปในล็อตสอง
วันที่ 25 มีนาคม 2567 นายสมศักดิ์ เทพสุทิน รองนายกรัฐมนตรี เปิดเผยถึงความคืบหน้าการยกเลิกประกาศและคําสั่งคณะรักษาความสงบแห่งชาติว่า ตนได้ประชุมคณะกรรมการเร่งรัดการเสนอร่างพระราชบัญญัติเพื่อขับเคลื่อนการดําเนินการตามนโยบายของรัฐบาล (ครน.) เพื่อติดตามการพิจารณาทบทวนความจําเป็นเหมาะสม ของประกาศและคําสั่งคณะรักษาความสงบแห่งชาติ ซึ่งสํานักงานคณะกรรมการกฤษฎีกา ได้เข้ามารายงานความคืบหน้าว่า จากที่รายงานแนวทางการยกเลิกคําสั่ง คสช. จํานวน 71 ฉบับ ให้คณะรัฐมนตรี รับทราบนั้น ล่าสุด หน่วยงานที่รับผิดชอบ ได้แจ้งผลการพิจารณากลับมาแล้ว 11 หน่วยงาน โดยเห็นว่า สามารถยกเลิกได้ทันที จํานวน 10 ฉบับ และเห็นว่า คงไว้ก่อน 8 ฉบับ เนื่องจากยังมีความจําเป็นต่อการบังคับใช้กฎหมายอยู่
นายสมศักดิ์ กล่าวอีกว่า คําสั่ง คสช. จํานวน 10 ฉบับ ที่เห็นควรให้ยกเลิกทันที เช่น ประกาศ คสช. ฉบับที่ 10/2557 เรื่องให้อํานาจหน้าที่ของนายกฯ เป็นอํานาจหน้าที่ของ หัวหน้า คสช. , ประกาศ คสช. ฉบับที่ 11/2557 เรื่องการสิ้นสุดของรัฐธรรมนูญแห่งราชอาณาจักรไทย , ประกาศ คสช. ฉบับที่ 25/2557 เรื่องให้มารายงานตัว , ประกาศ คสช. ฉบับที่ 49/2557 เรื่องความผิดสําหรับการสนับสนุนการชุมนุมทางการเมือง , คําสั่ง หัวหน้า คสช. ที่ 3/2560 เรื่องการขับเคลื่อนการปฎิรูปประเทศ ยุทธศาสตร์ชาติ และการสร้างความสามัคคีปรองดอง โดยเมื่อหน่วยงานที่เกี่ยวข้องกับการบังคับใช้กฎหมาย มีความเห็นให้ยกเลิกแล้ว 10 ฉบับ ก็จะมีการร่างพระราชบัญญัติยกเลิก นําร่องไปก่อน ส่วนหากมีความเห็นให้ยกเลิกเพิ่มเติมมา ก็จะดําเนินการยกเลิกตามไป
“การประชุม ครน. ที่ประชุมยังเห็นว่า จากที่ให้ยกเลิกประกาศ และคําสั่ง คสช. จํานวน 10 ฉบับ ควรรอความเห็นเพิ่มเติม เพราะจากการรายงาน ขณะนี้ มีความเห็นเพิ่มเติมเห็นควรให้ยกเลิกอีก 10 ฉบับ รวมเป็น 20 ฉบับแล้ว ที่ประชุม จึงมอบหมายให้สํานักงานคณะกรรมการกฤษฎีกา ดําเนินการร่างพระราชบัญญัติยกเลิกประกาศ และคําสั่ง คสช. ในล็อตแรกก่อน 20 ฉบับ ซึ่งคาดว่า จะเสนอให้ที่ประชุมคณะรัฐมนตรี พิจารณาได้ในช่วงเดือนเมษายน นี้ “ รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย กรุงเทพฯคว้าอันดับ 1 Best City จากการจัดอันดับของนิตยสาร DestinAsian เชื่อมั่นในการพัฒนาของนายกฯ ไทยเป็นศูนย์กลางการจัดอันดับต่อเนื่อง
วันจันทร์ที่ 25 มีนาคม 2567
โฆษกรัฐบาลเผย กรุงเทพฯคว้าอันดับ 1 Best City จากการจัดอันดับของนิตยสาร DestinAsian เชื่อมั่นในการพัฒนาของนายกฯ ไทยเป็นศูนย์กลางการจัดอันดับต่อเนื่อง
โฆษกรัฐบาลเผย กรุงเทพฯคว้าอันดับ 1 Best City จากการจัดอันดับของนิตยสาร DestinAsian เชื่อมั่นในการพัฒนาของนายกฯ ไทยเป็นศูนย์กลางการจัดอันดับต่อเนื่อง
วันนี้ (25 มีนาคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า ประเทศไทยยังคงได้รับความนิยมจากนักท่องเที่ยวทั่วโลก หลังนิตยสารท่องเที่ยวชื่อดัง DestinAsian ประกาศให้กรุงเทพฯ คว้าอันดับ 1 เมืองที่ดีที่สุด (Best Cities 2024) ในประเภทเมืองที่เป็นจุดหมายปลายทางการท่องเที่ยว (Destination) ในเอเชียแปซิฟิก ตามมาด้วย กรุงโตเกียว สิงคโปร์ กรุงกัวลาลัมเปอร์ ฮ่องกง กรุงโซล นครซิดนีย์ นครเซี่ยงไฮ้ ไทเป และนครโฮจิมินห์ (https://destinasian.com/readers-choice-awards/2024-winners/best-cities)
โฆษกประจําสํานักนายกรัฐมนตรีกล่าวว่า การจัดอันดับครั้งนี้ เป็นผลมาจากการคัดเลือกของผู้อ่าน (Readers’ Choice Awards) ของนิตยสาร DestinAsian ซึ่งได้ประกาศพร้อมกับการจัดอันดับหมวดหมู่ต่าง ๆ ทั้งจุดหมายปลายทางประเภทเมือง เกาะ โรงแรมและรีสอร์ต สายการบิน สนามบิน และการเดินเรือ ที่ได้รับความนิยมจากผู้อ่านเป็นประจําทุกปี ซึ่งในประเภทเกาะที่ดีที่สุด เกาะของไทยก็ได้รับความนิยมในอันดับ 3 คือ ภูเก็ต ตามมาด้วย เกาะสมุย ในอันดับที่ 4 รองจากที่ 1 เกาะบาหลี และที่ 2 เกาะมัลดีฟส์
นอกจากนี้ ในประเภทสนามบิน สนามบินสุวรรณภูมิ ได้อันดับที่ 2 สนามบินที่ดีที่สุด รองจากสนามบินชางงีของสิงคโปร์ ที่ได้อันดับที่ 1 ส่วน อันดับ 3 คือ สนามบินนานาชาติฮ่องกง ทางด้านการจัดอันดับประเภทสายการบินที่ดีที่สุด การบินไทย ได้อันดับที่ 3 รองจาก สิงคโปร์ แอร์ไลน์ และเอมิเรตส์ ในอันดับ 1 และ 2 ตามลําดับ ส่วนประเภทสายการบิน Low-cost ที่ดีที่สุด สายการบิน บางกอก แอร์เวย์ส ได้อันดับที่ 2 รองจาก แอร์เอเชีย
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้ความสําคัญกับการพัฒนาด้านการท่องเที่ยวซึ่งเป็นอีกอุตสาหกรรมสําคัญของไทย โดยนอกจากมีดําเนินมาตรการสําคัญ ทั้งมาตรการ Visa Free ให้กับนักท่องเที่ยวในหลายประเทศ แก้ไขกฎ ระเบียบ ที่เป็นอุปสรรคการท่องเที่ยว รวมถึงการดูแลความปลอดภัยให้กับนักท่องเที่ยว เพื่อสร้างความเชื่อมั่นให้แก่ของนักท่องเที่ยวแล้ว นายกรัฐมนตรีได้กําหนดให้การท่องเที่ยว และอุตสาหกรรมเกี่ยวเนื่องกับการท่องเที่ยวอยู่ในวิสัยทัศน์ 8 ด้าน อาทิ ศูนย์กลางการบิน ศูนย์กลางอาหาร ศูนย์กลางด้านการแพทย์และสุขภาพ ที่จะผลักดันให้ไทยเป็น 1 ในภูมิภาค จึงเชื่อมั่นได้เลยว่าในการบริหารของรัฐบาล จะทําให้ไทยติดอยู่ในความสนใจของนักท่องเที่ยวจนได้รับการจัดอันดับด้านอื่นๆ ดีอย่างต่อเนื่อง“ นายชัย กล่าว
รัฐบาลไทย-ข่าวทำเนียบรัฐบาล-จังหวัดมหาสารคามเข้ม ป้องปรามยาเสพติดในสถานบริการ ลุยตรวจปัสสาวะพนักงานร้านและนักท่องเที่ยวเกือบ 400 ราย พบสารเสพติด 3 ราย พ่อเมืองย้ำผู้ประกอบการต้องปฏิบัติตามกฎหมายโดยเคร่งครัด
วันอาทิตย์ที่ 24 มีนาคม 2567
24/03/2567
จังหวัดมหาสารคามเข้ม ป้องปรามยาเสพติดในสถานบริการ ลุยตรวจปัสสาวะพนักงานร้านและนักท่องเที่ยวเกือบ 400 ราย พบสารเสพติด 3 ราย พ่อเมืองย้ําผู้ประกอบการต้องปฏิบัติตามกฎหมายโดยเคร่งครัด
จังหวัดมหาสารคามเข้ม ป้องปรามยาเสพติดในสถานบริการ ลุยตรวจปัสสาวะพนักงานร้านและนักท่องเที่ยวเกือบ 400 ราย พบสารเสพติด 3 ราย พ่อเมืองเน้นย้ําผู้ประกอบการต้องปฏิบัติตามกฎหมายโดยเคร่งครัด หากประชาชนพบการกระทําความผิด แจ้งสายด่วนศูนย์ดํารงธรรม 1567 ทันที
วันนี้ (24 มี.ค. 67) นายวิบูรณ์ แววบัณฑิต ผู้ว่าราชการจังหวัดมหาสารคาม เปิดเผยว่า จังหวัดมหาสารคามได้บูรณาการหน่วยงานความมั่นคงในพื้นที่ นํากําลังร่วมลงตรวจสถานบริการและสถานประกอบการในพื้นที่ เพื่อจัดระเบียบสังคม ปราบปรามยาเสพติด สิ่งผิดกฎหมาย ตามนโยบายของกระทรวงมหาดไทย โดยเมื่อคืนที่ผ่านมาฝ่ายปกครองจังหวัดมหาสารคาม นําโดย นายเสนีย์ มะโน ปลัดจังหวัดมหาสารคาม นายนันทวิทย์ นาคแสง นายอําเภอเมืองมหาสารคาม และนายณัฐภัท บุญสิงห์ศร ป้องกันจังหวัดมหาสารคาม พร้อมชุดปฏิบัติการพิเศษฝ่ายปกครองจังหวัดมหาสารคาม และสมาชิก อส. บก.อส.จ.มหาสารคาม สนธิกําลังร่วมกับฝ่ายความมั่นคงอําเภอเมืองมหาสารคาม เจ้าหน้าที่ตํารวจ สภ.เมืองมหาสารคาม เจ้าหน้าที่สาธารณสุขอําเภอเมืองมหาสารคาม และเจ้าหน้าที่ ป.ป.ส.ภาค 4 ลงพื้นที่ออกตรวจในเขตพื้นที่อําเภอเมืองมหาสารคาม
นายวิบูรณ์ แววบัณฑิต ผู้ว่าราชการจังหวัดมหาสารคาม กล่าวว่า การปฏิบัติการในครั้งนี้เป็นไปตามนโยบายของกระทรวงมหาดไทยที่ได้กําชับให้ทุกจังหวัดยกระดับการจัดระเบียบสังคม พร้อมทั้งการค้นหา ปราบปราม และกวาดล้างยาเสพติดอย่างจริงจัง ซึ่งจากผลการปฏิบัติการดังกล่าว เจ้าหน้าที่ได้เข้าทําการตรวจสอบสถานบริการและสถานประกอบการ และได้ทําการตรวจปัสสาวะนักเที่ยวและพนักงานที่ปฎิบัติงานในสถานบริการ จํานวน 2 แห่ง รวม 388 ราย ผลปรากฏพบสารเสพติดในร่างกาย 3 ราย โดยเจ้าหน้าที่ฝ่ายปกครองจะบูรณาการร่วมกับ เจ้าหน้าที่ ศป.ปส.อ.เมืองมหาสารคาม ดําเนินการนําส่งศูนย์คัดกรองฯ เพื่อเข้ารับการบําบัดรักษาฟื้นฟูสภาพทางสังคมตามกระบวนการต่อไป
"ขอกําชับเจ้าของสถานบริการและผู้ประกอบการให้ปฏิบัติตามกฎหมายที่เกี่ยวข้องอย่างเคร่งครัด โดยเฉพาะการป้องปรามปัญหายาเสพติด อาวุธปืน และสิ่งผิดกฎหมายทุกชนิด ไม่ว่าจะเป็นพนักงาน หรือผู้เข้ามาใช้บริการ หากมีเบาะแสการกระทําผิดต้องดําเนินการโดยทันที และขอเน้นย้ําไปยังเจ้าหน้าที่ฝ่ายปกครองให้บูรณาการหน่วยงานความมั่นคง หมั่นลงพื้นที่ตรวจตราสถานบริการอย่างสม่ําเสมอ เพื่อย้ําเตือนให้ผู้ประกอบการได้ปฏิบัติตามกฎหมายอย่างเคร่งครัด ทั้งการเปิด-ปิดสถานบริการตามเวลา การตรวจตราการพกพาอาวุธปืน การป้องกันและปราบปรามยาเสพติด การจําหน่ายสุราหรือสิ่งผิดกฎหมาย เพื่อรักษาความสงบเรียบร้อยให้กับสังคม และหากทราบเบาะแสหรือพบเห็นเหตุอันจะนําไปสู่การฝ่าฝืนกฎหมาย เจ้าหน้าที่ทุกส่วนจะต้องเข้าดําเนินการโดยทันที ทั้งนี้ ขอฝากประชาสัมพันธ์ไปยังพี่น้องประชาชน หากมีเบาะแสการกระทําผิดกฎหมายหรือได้รับความเดือดร้อนทุกเรื่อง สามารถแจ้งมายังผู้ใหญ่บ้าน กํานัน ปลัดอําเภอ นายอําเภอในพื้นที่ หรือศูนย์ดํารงธรรม กระทรวงมหาดไทย สายด่วน 1567 ตลอด 24 ชั่วโมง" นายวิบูรณ์ฯ กล่าวเพิ่มเติม
#กระทรวงมหาดไทย #บําบัดทุกข์บํารุงสุข
รัฐบาลไทย-ข่าวทำเนียบรัฐบาล-“ดร.มนพร” เร่งรัดชลประทาน พัฒนาลำห้วยผีบ้า ตำบลนาขมิ้น อำเภอโพนสวรรค์ ชงงบกว่า 25 ล้านบาท สร้างอาคารบังคับน้ำ รับมือภัยแล้ง
วันจันทร์ที่ 25 มีนาคม 2567
“ดร.มนพร” เร่งรัดชลประทาน พัฒนาลําห้วยผีบ้า ตําบลนาขมิ้น อําเภอโพนสวรรค์ ชงงบกว่า 25 ล้านบาท สร้างอาคารบังคับน้ํา รับมือภัยแล้ง
....
ดร.มนพร เจริญศรี รัฐมนตรีช่วยว่าการกระทรวงคมนาคม พร้อมด้วย นายสันติพันธุ์ พันธุขันธ์ ผู้อํานวยการโครงการชลประทานนครพนม สํานักงานชลประทานที่ 7 และนายอนุชิต หงษาดี นายกองค์การบริหารส่วนตําบลโพนสวรรค์ จังหวัดนครพนม นําเจ้าหน้าที่ที่เกี่ยวข้องลงพื้นที่ติดตามและเตรียมความพร้อมดําเนินโครงการพัฒนาลําห้วยผีบ้า ตําบลนาขมิ้น อําเภอโพนสวรรค์ จังหวัดนครพนม พร้อมประสานกระทรวงเกษตรและสหกรณ์ กรมชลประทาน สนับสนุนงบประมาณกว่า 25 ล้านบาท เพื่อก่อสร้างอาคารบังคับน้ํา และขุดลอกลําห้วย เพื่อพัฒนาแหล่งน้ํา เตรียมความพร้อมรับมือกับปัญหาภัยแล้งและป้องกันอุทกภัย โดยพร้อมดําเนินการในปีงบประมาณ 2567 คาดว่าพื้นที่ทางการเกษตรกว่า 500 ไร่ จะได้รับประโยชน์
รัฐบาลไทย-ข่าวทำเนียบรัฐบาล-​นายกฯ ยืนยันรัฐบาลช่วยเหลือประชาชนเต็มที่ แม้งบประมาณยังไม่ออก แจง ผู้แทนการค้าไทย-เลขาธิการ BOI เตรียมแถลงความก้าวหน้าของการเดินทางไปต่างประเทศ
วันจันทร์ที่ 25 มีนาคม 2567
25/03/2567
​นายกฯ ยืนยันรัฐบาลช่วยเหลือประชาชนเต็มที่ แม้งบประมาณยังไม่ออก แจง ผู้แทนการค้าไทย-เลขาธิการ BOI เตรียมแถลงความก้าวหน้าของการเดินทางไปต่างประเทศ
​นายกฯ ยืนยันรัฐบาลช่วยเหลือประชาชนเต็มที่ แม้งบประมาณยังไม่ออก แจง ผู้แทนการค้าไทย-เลขาธิการ BOI เตรียมแถลงความก้าวหน้าของการเดินทางไปต่างประเทศ
วันที่ 25 มีนาคม 2567 นายชัย วัชรงค์ โฆษกประจําสํานักนายกรัฐมนตรี เผยว่า วันนี้ (25 มีนาคม 2567) เวลา 10.15 น. ณ ห้องประชุมวุฒิสภา อาคารรัฐสภา เขตดุสิต กรุงเทพมหานคร ในการประชุมวุฒิสภา ครั้งที่ 28 (สมัยสามัญประจําปีครั้งที่สอง) เป็นพิเศษ ญัตติขอเปิดอภิปรายทั่วไปในวุฒิสภาฯ ตามมาตรา 153 ของรัฐธรรมนูญ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ชี้แจงกรณีงบประมาณที่เพิ่งได้รับการอนุมัติเห็นชอบเมื่อสัปดาห์ที่ผ่านมาว่า ไม่ได้เป็นข้อแก้ตัวในการที่จะไม่บริหารราชการแผ่นดิน หรือเป็นข้ออ้างที่จะไม่ช่วยเหลือประชาชน โดยนโยบายหลักของรัฐบาลหลาย ๆ อย่าง อาทิ การพักหนี้เกษตรกร วีซ่าฟรีของนักท่องเที่ยวของหลาย ๆ ประเทศ เป็นการกระตุ้นเศรษฐกิจโดยไม่ต้องพึ่งงบประมาณ หรือการลดค่าใช้จ่าย ราคาสินค้าเกษตร ซึ่งเกษตรกรถือเป็นภาคส่วนที่สําคัญ เป็นภาคส่วนที่เปราะบาง เป็นภาคส่วนที่ต้องการการช่วยเหลือดูแล ไม่ว่าจะเป็นเรื่องของการพักหนี้ หรือการเปิดตลาดใหม่ ๆ ซึ่งจะเห็นได้จากราคายางพาราที่สูงขึ้นจนในปัจจุบันราคายางพารานั้นมีราคาสูงเกือบ 100 บาท/กก. ทั้งนี้ เกิดจากการที่รัฐบาลไปเปิดตลาดใหม่ รวมถึงการที่เข้มงวดการนําเข้า ทําให้ยางพาราในประเทศไทยมีราคาสูงขึ้น พี่น้องเกษตรกรและประชาชนก็มีรายได้สูงขึ้นตาม สําหรับเรื่องการลงทุนจากต่างประเทศนั้น นายกฯ กล่าวว่ารัฐบาลก่อนได้ดําเนินการแล้วหลายเรื่อง โดยรัฐมนตรีหลายคนก็เคยอยู่ในรัฐบาลที่ผ่านมา ซึ่งรัฐบาลนี้ให้เกียรติ สิ่งใดดําเนินการดีแล้วเราก็สานต่อ ไม่ได้ปัดตกทุกเรื่อง
นายกฯ กล่าวอีกว่า เรื่องของการลงทุนทางทีมงานได้ทําการติดต่อกับบริษัทข้ามชาติหลายบริษัทให้เข้ามาลงทุนในประเทศไทย แต่ต้องชี้แจงว่าการลงทุนเป็นแสนล้านหรือล้านล้านนั้น ใช้เวลามากกว่า 7 เดือนที่ผ่านมาในการตกลง แต่มั่นใจว่าทางประธานผู้แทนการค้าไทยกับทีมงานของเลขาธิการ BOI จะมีการแถลงรายละเอียดในวันพรุ่งนี้ (26 มี.ค. 67) เวลาประมาณ 11.30 น. ซึ่งจะทําให้ทุกคนได้ทราบถึงความก้าวหน้าของการเดินทางไปต่างประเทศ นํานักลงทุนมายกระดับอุตสาหกรรมไทยที่เป็นอุตสาหกรรม Low Profit ให้เป็น High Profit ทําให้รายได้ระยะยาวของประชาชนถูกยกระดับขึ้นมา โดยเรื่องต่าง ๆ ที่กล่าวมานั้นเป็นเรื่องที่รัฐบาลให้ความสําคัญถึงแม้ว่างบประมาณยังไม่ออกมา ยืนยันว่าไม่ได้เป็นข้ออ้างที่ทําให้ช่วยเหลือไม่ได้ แต่งบประมาณเป็นขีดจํากัดที่ทําให้เราไม่สามารถผลักดันได้อย่างเต็มที่ในช่วงที่ผ่านมา
อย่างไรก็ตาม รัฐบาลดําเนินการนโยบายหลัก ๆ ที่ผลักดันเศรษฐกิจ สังคม สําหรับการแก้ไขรัฐธรรมนูญนั้น รองนายกรัฐมนตรี (นายภูมิธรรม เวชยชัย) ได้ดําเนินการแต่งตั้งคณะทํางานแล้วและมีไทม์ไลน์ที่ชัดเจน รวมถึงเรื่องดิจิทัลวอลเล็ต (Digital wallet) ถือเป็นนโยบายใหญ่ซึ่งเป็นเรื่องที่รัฐบาลให้ความสําคัญกับการรับฟังความคิดเห็นของทุก ๆ ภาคส่วน และนํามาประกอบเพื่อให้ได้นโยบายที่ดีที่สุด โดยรัฐมนตรีช่วยกระทรวงการคลัง (นายจุลพันธ์ อมรวิวัฒน์) จะแถลงถึงไทม์ไลน์ที่ได้ไปรับฟังความคิดเห็นเพื่อจะให้เห็นเป็นรูปธรรม
รัฐบาลไทย-ข่าวทำเนียบรัฐบาล-๘ เมษายน ๒๕๖๗  วันคล้ายวันสถาปนากระทรวงกลาโหม ครบรอบ ๑๓๗ ปี (Teaser V.3) “กลาโหมเทิดราชา รักษ์ราษฎร์ ชาติมั่นคง”
วันจันทร์ที่ 25 มีนาคม 2567
๘ เมษายน ๒๕๖๗  วันคล้ายวันสถาปนากระทรวงกลาโหม ครบรอบ ๑๓๗ ปี (Teaser V.3) “กลาโหมเทิดราชา รักษ์ราษฎร์ ชาติมั่นคง”
#กระทรวงกลาโหม #สํานักงานปลัดกระทรวงกลาโหม #กองทัพไทย #กองบัญชาการกองทัพไทย #กองทัพบก #กองทัพเรือ #กองทัพอากาศ #ทหารบก #ทหารเรือ #ทหารอากาศ #เหล่าทัพ
รัฐบาลไทย-ข่าวทำเนียบรัฐบาล-นายกฯ ย้ำรัฐบาลแก้ปัญหาหนี้นอกระบบจริงจัง ให้เกิดผลเป็นรูปธรรม กำชับทุกฝ่ายที่เกี่ยวข้อง ลงพื้นที่เข้าถึงประชาชน สร้างความมั่นใจในการแก้หนี้นอกระบบ ดูแลไม่ให้ถูกคุกคามจากอำนาจมืด
วันจันทร์ที่ 25 มีนาคม 2567
25/03/2567
นายกฯ ย้ํารัฐบาลแก้ปัญหาหนี้นอกระบบจริงจัง ให้เกิดผลเป็นรูปธรรม กําชับทุกฝ่ายที่เกี่ยวข้อง ลงพื้นที่เข้าถึงประชาชน สร้างความมั่นใจในการแก้หนี้นอกระบบ ดูแลไม่ให้ถูกคุกคามจากอํานาจมืด
นายกฯ ย้ํารัฐบาลแก้ปัญหาหนี้นอกระบบจริงจัง ให้เกิดผลเป็นรูปธรรม กําชับทุกฝ่ายที่เกี่ยวข้อง ลงพื้นที่เข้าถึงประชาชน สร้างความมั่นใจในการแก้หนี้นอกระบบ ดูแลไม่ให้ถูกคุกคามจากอํานาจมืด
วันนี้ (25 มีนาคม 2567) เวลา 10.20 น. ณ ห้องประชุมวุฒิสภา อาคารรัฐสภา เขตดุสิต กรุงเทพมหานคร ในการประชุมวุฒิสภา ครั้งที่ 28 (สมัยสามัญประจําปีครั้งที่สอง) เป็นพิเศษ ญัตติขอเปิดอภิปรายทั่วไปในวุฒิสภาฯ ตามมาตรา 153 ของรัฐธรรมนูญ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ชี้แจงกรณีที่นายเสรี สุวรรณภานนท์ สว. ระบุเรื่องปัญหาหนี้นอกระบบกรณียังไม่จบว่า เห็นด้วยอย่างเต็มที่ 100 เปอร์เซ็นต์ว่าเรื่องดังกล่าวยังไม่จบ และเห็นด้วยว่ามีความลังเลในการที่ผู้ที่ไปกู้เงินนอกระบบมาแล้ว ยังไม่อยากจะเข้ามาเคลียร์ ซึ่งเมื่อวันเสาร์-อาทิตย์ที่ผ่านมา นายกฯ ได้เข้าไปเยี่ยมชมโรงพักทั้งในกรุงเทพฯ และต่างจังหวัด โดยทราบดีถึงปัญหาในเรื่องดังกล่าวที่เกิดขึ้น จึงได้กําชับเจ้าหน้าที่ไปว่า ไม่ใช่ว่าคอยนั่งอยู่ที่โต๊ะ และคอยให้ประชาชนเข้ามาแจ้งว่าเป็นหนี้เท่าไร แต่เป็นหน้าที่ของฝ่ายปกครอง ฝ่ายความมั่นคง ที่ต้องลงไปในพื้นที่ ไปเรียกร้องให้เข้ามาแจ้ง โดยฝ่ายปกครอง ฝ่ายความมั่นคงจะดูแลว่าไม่ต้องถูกคุกคามโดยอํานาจมืดทั้งหลาย เรื่องนี้เป็นเรื่องที่รัฐบาลตระหนักดี ว่าเป็นเรื่องที่กัดกร่อนสังคมไทยมาหลายสิบปีแล้ว โดยเฉพาะเรื่องดอกเบี้ยที่มีอัตราไม่เป็นธรรม ย้ําว่าเรื่องดังกล่าวรัฐบาลให้ความสําคัญอย่างยิ่ง โดยเห็นได้จากการที่รัฐบาลนี้เข้าไปจัดการกับเรื่องดังกล่าวอย่างเป็นรูปธรรมจริง ๆ ไม่ใช่แค่ให้ฝ่ายปกครอง หรือฝ่ายความมั่นคงอย่างเดียว เข้าไปดําเนินการ แต่ทางกระทรวงการคลัง โดยหน่วยงานที่อยู่ในการกํากับดูแล ไม่ว่าจะเป็นธนาคารออมสิน ธนาคารกรุงไทย ก็จะมีส่วนเข้าไปช่วยสนับสนุนในแง่ของกระแสเงินสดที่จะช่วยรีไฟแนนซ์ต่าง ๆ ซึ่งเรื่องนี้มีความคืบหน้า แต่อย่างไรก็ตาม รัฐบาลพร้อมรับฟังและเห็นด้วยว่าปัญหาดังกล่าวยังไม่ถูกแก้ไปอย่างบูรณาการ แต่อย่างน้อยที่สุด 7 เดือนที่ผ่านมาก็มีความคืบหน้าในแง่ของการบริหารจัดการเรื่องดังกล่าว
“นายกฯ ย้ําว่า วันนี้รัฐบาลพร้อม โดยรัฐมนตรีทุกคนมาอยู่ในที่นี่แล้ว ซึ่งนายกฯ เชื่อว่ารัฐมนตรีทุกท่านให้เกียรติและพร้อมให้ความเต็มใจในการตอบคําถาม” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-PM meets with World Bank’s Vice President for East Asia and Pacific
วันจันทร์ที่ 25 มีนาคม 2567
25/03/2567
PM meets with World Bank’s Vice President for East Asia and Pacific
PM meets with World Bank’s Vice President for East Asia and Pacific
March 21, 2024, at 1400hrs, at the Thai Khu Fah Building, Government House, Ms. Manuella Ferro, Vice President, East Asia and Pacific at The World Bank, paid a courtesy call on Prime Minister and Minister of Finance Srettha Thavisin. Gist of the meeting is as follows:
The Prime Minister welcomed World Bank’s Vice President for East Asia and Pacific on occasion of her official visit to Thailand, He expressed confidence that her visit would be a good chance for Thailand and World Bank to work together into the future. Thailand’s hosting of the 2026 Annual Meetings of the International Monetary Fund (IMF) and the World Bank Group (WBG) would also be a platform to showcase the country’s identities, be it, arts, culture, and food, and to help stimulate Thailand’s economic and tourism activities.
Both parties also exchanged view on the issues of mutual interests, i.e., labor quality improvement policy, the country’s plan to attract global talents, educational policy, and water management plan. The World Bank’s Vice President for East Asia and Pacific affirmed her support on the exchange of financial knowledge and experts for the implementation of investment projects that will benefit the Thai people.
The World Bank’s Vice President for East Asia and Pacific also commended Thailand's investment promotion policy to attract investment into sustainability projects, and the country’s non-alignment amidst the global conflicts. The Prime Minister affirmed Thailand’s principle as a “global citizen” through maintaining neutrality and friendly relations with all sides.